Държавен вестник, бр. 102, 2012 г., стр. 88

СТР.  88	
Д Ъ Р Ж А В Е Н  В Е С Т Н И К 	
БРОЙ  102
 „(2) Директорът на РЗИ мотивирано отказва 
издаването на удостоверение за регистрация 
на лицето по чл. 238, ал. 2, когато:
1. не е представен някой от документите 
по чл. 239, ал. 2;
2. в срока по чл. 239, ал. 4 заявителят не е 
отстранил констатираните непълноти.“
2. Създават се ал. 3 и 4:
„(3) Когато в срока по ал. 1 директорът на 
РЗИ не е издал удостоверение за регистрация на 
дрогерия или не е направил мотивиран отказ, 
се приема, че е налице мълчаливо съгласие.
(4) В случаите по ал. 3 заявителят може да 
започне извършване на заявените дейности при 
спазване на чл. 29 от Закона за ограничаване 
административното регулиране и администра­
тивния контрол върху стопанската дейност.“
3. Досегашната ал. 2 става ал. 5.
§ 78. Създава се чл. 240а:
„Чл. 240а. (1) Директорът на съответната 
РЗИ прекратява със заповед регистрацията 
на дрогерия:
1. по молба на лицето, получило удостове­
рение за регистрация на дрогерия;
2. с прекратяване дейността на лицето по 
чл. 238, ал. 2, за което то уведомява съот­
ветната РЗИ.
(2) В 14-дневен срок от прекратяване на 
дейността по ал. 1, т. 2 лицето по чл. 238, 
ал. 2 писмено уведомява съответната РЗИ.“
§ 79. Наименованието на глава дванадесе­
та се изменя така: „Регулиране на цените на 
лекарствените продукти“.
§ 80. В глава дванадесета преди чл. 258 се 
създава наименование: „Раздел І Национален 
съвет по цени и реимбурсиране на лекарстве­
ните продукти“.
§ 81. Член 258 се изменя така:
„Чл. 258. (1) Към министъра на здравеопаз­
ването се създава Национален съвет по цени 
и реимбурсиране на лекарствените продукти, 
наричан по-нататък „съвета“. Съветът е юри­
дическо лице на бюджетна издръжка – второ­
степенен разпоредител с бюджетни кредити. 
Той е със статут на държавна комисия със 
седалище гр. София. 
(2) Дейността на съвета се финансира от 
държавния бюджет чрез бюджета на Минис­
терството на здравеопазването.
(3) Съветът е колегиален орган и се състои 
от председател и шестима членове, от които 
трима са лекари или магистър-фармацевти, 
двама юристи и двама икономисти, всички 
със стаж по специалността не по-малко от 
5 години. Председателят и членовете на съ­
вета се избират и освобождават с решение 
на Министерския съвет по предложение на 
министъра на здравеопазването. Председа­
телят ръководи дейността на съвета и го 
представлява. 
(4) Членовете на съвета не могат да заемат 
длъжност или да извършват дейност по чл. 19, 
ал. 6 от Закона за администрацията.
(5) Дейността на съвета се подпомага от 
администрация, чиято структура и органи­
зация на работа се определят с устройствен 
правилник, приет от Министерския съвет.“
§ 82. Член 259 се изменя така.
„Чл. 259. (1) Съветът:
1. утвърждава, отказва да утвърди, изменя 
или заличава цена на лекарствени продукти 
по чл. 261а, ал. 1;
2. утвърждава, отказва да утвърди, изменя 
или заличава пределна цена на лекарствени 
продукти по чл. 261а, ал. 2;
3. регистрира, отказва да регистрира, изменя 
или заличава цени на лекарствените проду­
кти, отпускани без лекарско предписание по 
чл. 261а, ал. 3;
4. утвърждава, отменя или изменя фармако-
терапевтични ръководства, включващи крите­
рии за оценка на ефикасността на прилаганата 
терапия, както и препоръки за алгоритми за 
лечение с лекарствени продукти, предложе­
ни от съответните национални консултанти, 
медицински научни дружества и експертни 
съвети, при условия и по ред, определени с 
наредбата по чл. 261а, ал. 5; 
5. включва, променя или изключва лекар­
ствени продукти от Позитивния лекарствен 
списък;
6. поддържа и актуализира Позитивния 
лекарствен списък.
(2) Съветът води публични регистри на:
1. утвърдените цени на лекарствените про­
дукти по чл. 261а, ал. 1;
2. утвърдените пределни цени на лекар­
ствените продукти по чл. 261а, ал. 2;
3. регистрираните цени на лекарствените 
продукти по чл. 261а, ал. 3.
(3) Съветът осъществява контрол върху 
продажбата на лекарствени продукти с утвър­
дена цена, пределна цена и регистрирана цена.
(4) Съветът приема писмените заявления 
за утвърждаване или регистриране на цена 
или за включване, изключване и промени 
на лекарствените продукти от Позитивния 
лекарствен списък по тази глава, извършва 
проверки и проучвания по тях и се произнася 
с мотивирани решения.
(5) Съветът събира такси в размери, опре­
делени в тарифата по чл. 21, ал. 2, за подаване 
на заявления за:
1. утвърждаване, регистриране или промяна 
в утвърдената или регистрираната цена на 
лекарствен продукт;
2. включване или промяна на включен в 
списъка по чл. 262, ал. 1 лекарствен продукт.“
§ 83. Член 259а се изменя така: